CELEX: 62015TA0332
Language: hu
Date: 2020-07-08 00:00:00
Title: T-332/15. sz. ügy: A Törvényszék 2020. július 8-i ítélete – Ocean Capital Administration és társai kontra Tanács („Közös kül- és biztonságpolitika – Iránnal szemben hozott korlátozó intézkedések – A pénzeszközök befagyasztása – Azon személyek és szervezetek jegyzéke, akikre, illetve amelyekre ezen intézkedések alkalmazandók – A felperesek nevének jegyzékbe vétele”)

21.9.2020   
            
            
               HU
            
            
               Az Európai Unió Hivatalos Lapja
            
            
               C 313/22
            
         
      A Törvényszék 2020. július 8-i ítélete – Ocean Capital Administration és társai kontra Tanács
      (T-332/15. sz. ügy) (1)
      
      („Közös kül- és biztonságpolitika - Iránnal szemben hozott korlátozó intézkedések - A pénzeszközök befagyasztása - Azon személyek és szervezetek jegyzéke, akikre, illetve amelyekre ezen intézkedések alkalmazandók - A felperesek nevének jegyzékbe vétele”)
      (2020/C 313/32)
      Az eljárás nyelve: angol
      
         Felek
      
      
         Felperesek: Ocean Capital Administration GmbH (Hamburg, Németország) és a többi 31 felperes, akiknek a neve az ítélet mellékletében szerepel (képviselők: P. Moser QC, E. Metcalfe barrister és M. Taher solicitor)
      
         Alperes: az Európai Unió Tanácsa (képviselők: M. Bishop és V. Piessevaux meghatalmazottak)
      
         Az ügy tárgya
      
      Egyrészt az EUMSZ 263. cikken alapuló és az Iránnal szembeni korlátozó intézkedésekről szóló 2010/413/KKBP tanácsi határozat módosításáról szóló, 2015. április 7-i (KKBP) 2015/556 tanácsi határozat (HL 2015. L 92., 101. o.), valamint az Iránnal szembeni korlátozó intézkedésekről szóló 267/2012/EU rendelet végrehajtásáról szóló, 2015. április 7-i (EU) 2015/549 tanácsi végrehajtási rendelet (HL 2015. L 92., 12. o.) felpereseket érintő részében való megsemmisítése iránti kérelem, másrészt pedig az EUMSZ 277. cikken alapuló és az Iránnal szembeni korlátozó intézkedésekről szóló 2010/413/KKBP határozat módosításáról szóló, 2013. október 10-i 2013/497/KKBP tanácsi határozat (HL 2013. L 272., 46. o.), valamint az Iránnal szembeni korlátozó intézkedésekről szóló 267/2012/EU rendelet módosításáról szóló, 2013. október 10-i 971/2013/EU tanácsi rendelet (HL 2013. L 272., 1. o.) alkalmazhatatlanságának megállapítása iránti kérelem.
      
         Az ítélet rendelkező része
      
      
                  1)
               
               
                  A Törvényszék a keresetet elutasítja.
               
            
                  2)
               
               
                  A Törvényszék az Ocean Capital Administration GmbH-t és azt a többi felperest kötelezi a költségek viselésére, akiknek a neve a mellékletben szerepel.
               
            
         (1)  HL C 294., 2015.9.7.